இவர் பெர்க்கேலி கலிபோர்னியா பல்கலைக்கழகத்திலும் மசாசூசட் தொழில்நுட்ப நிறுவனத்திலும் பட்டப்படிப்பு படிக்கும்போதே டேவிட் சி. யெவிட்டுடன் இணைந்து கியூப்பர் பட்டையைக் கண்டுபிடித்துள்ளார். இருவரும் ஐந்தாண்டு நோக்கீடுகளுக்குப் பிறகு 1992 இல், புளூட்டோவையும் அதன் மிகப் பெரிய நிலாவான சாரானையும் தவிர, முதல் கியூப்பர் பட்டை வான்பொருளைக் கண்டுபிடித்தனர்; இதற்கு இவர்கள் இருவரும் அவாய்ப் பல்கலைக்கழகத்தின் மவுனா கீயில் உள்ள 2.2 மீ தொலைநோக்கியைப் பயன்படுத்தினர். இந்த வான்பொருள் (15760) 1992 QB1 என்பதாகும். இதற்கு இவரும் யெவிட்டும் புன்னகையாள் எனச் செல்லப் பெயரிட்டனர். அமெரிக்க வானியல் கழகம் இவருக்கு 1991 இல் வானியலுக்கான ஆன்னி ஜம்ப் கெனான் விருதை வழங்கியது. இவர் 1992 இல் விண்வெளித் தொலைநோக்கி அறிவியல் நிறுவனத்தின் அபுள் ஆய்வுநல்கையைப் பெற்றார். இவர் பெர்க்கேலி கலிபோர்னியா பல்கலைக்கழகத்தை ஓம்புதல் நிறுவனமாகத் தேர்ந்தெடுத்தார். முதன்மைப் பட்டைச் சிறுகோள் 5430 லூ இவரது நினைவாகப் பெயரிடப்பட்டுள்ளது. இவர் 1992 இல் மசாசூசட் தொழில்நுட்ப நிறுவனத்தில் தன் முனைவர் பட்டத்தைப் பெற்றார்.

கியூப்பர் பட்டையின் கண்டுபிடிப்பு
தொடக்கநிலை வாழ்க்கை
தொழில்முறை வாழ்க்கை
சொந்த வாழ்க்கை